רונה רמון

רונה רמון (16 באפריל 1964 – 17 בדצמבר 2018) הייתה פעילת ציבור בתחום החינוך וזוכת פרס ישראל למפעל חיים לשנת ה'תשע"ט (2019). רמון הייתה אלמנתו של אלוף-משנה אילן רמון, האסטרונאוט הישראלי הראשון, אשר נספה באסון מעבורת החלל קולומביה ב-2003, ואמו של סרן , שהמשיך בדרכו של אביו כטייס קרב בחיל האוויר, ונהרג בתאונת אימונים בשנת 2009. לאחר מותם של בעלה ובנה, הקימה את "קרן רמון", השואפת להקנות לדור הישראלי הצעיר "מצוינות אקדמית, מנהיגות חברתית ותעוזה פורצת דרך" ופועלת לקידומם של בני נוער וילדים בישראל.

ביוגרפיה
רמון נולדה בשם רונית בר סימן-טוב בקריית אונו בשנת 1964, שם גדלה. הוריה, גילה וישראל, עלו לארץ ישראל מטורקיה בגיל 15 במסגרת "עליית הנוער". בביתה חונכה על ערכי הציונות ואהבת הארץ, ובנעוריה אף שימשה כמדריכה בתנועת הצופים. היא שירתה בצה"ל כפרמדיקית בחטיבת הצנחנים, ולאחר שחרורה מצה"ל, החלה בלימודים אקדמיים.

היא הכירה את בעלה לימים, אילן רמון, במסיבת יום הולדת של חברתה. השניים נישאו בשנת 1986, כשהייתה בת 22, ונולדו להם ארבעה ילדים. בשנת 1998 עברה המשפחה ליוסטון כחלק מההכנות לטיסת מעבורת החלל קולומביה, STS-107. בשנת 2003 נספה בעלה, אילן, האסטרונאוט הישראלי הראשון, כאשר מעבורת החלל קולומביה התפרקה בעת חזרתה לכדור הארץ.

, בנה הבכור, התגייס לחיל האוויר בעקבות אביו, וסיים בהצטיינות את קורס הטיס במגמת קרב. ב-13 בספטמבר 2009, שבועות אחדים לאחר סיום הקורס, הוא נהרג במהלך אימון מבצעי בהטיסו מטוס F16. ככל הנראה, לקה רמון באובדן הכרה זמני ("בלק-אאוט") בשל כוח ג'י חזק שפעל על גופו לאחר ביצוע תמרון חד. הוא התרסק אל מותו בדרום הר חברון. סרן אסף רמון נקבר לצד אביו, בבית העלמין בנהלל.

רמון התגוררה שנים רבות בשכונת רמת חן שברמת גן, וב-2016 עברה להתגורר בשכונת עג'מי ביפו. היא נפטרה ב-17 בדצמבר 2018, לאחר שהייתה חולה במשך שנה בסרטן הלבלב. יום לאחר מותה, דווח בחדשות כי מתוך רצון לחסוך מקרוביה מעמד הלוויה וקבורה נוסף, הותירה בצוואתה הנחיה לשרוף את גופתה.

 פעילות ציבורית 
250px|ממוזער|רונה רמון עם נשיא המדינה, ראובן ריבלין, במיזם 929 - תנ"ך ביחד, נובמבר 2017

בעקבות מותם של אילן ואסף, הקימה רונה רמון את "קרן רמון", שבנתה רשת של אנשי חינוך ומעשה, הפועלים ברחבי ישראל כדי לעורר השראה ולחנך בני נוער וסטודנטים, בהשראת דמותם של אילן ואסף רמון.

רמון הייתה מעורבת גם בייסוד "כנס החלל הבינלאומי על שם אילן רמון", אשר מביא מאז, מדי שנה, אסטרונאוטים ובכירים מסוכנויות חלל ברחבי העולם, לפעילויות חינוך. הכנס, הנערך מדי שנה בסוף חודש ינואר לציון התרסקות מעבורת החלל, הוא חלק משבוע החלל הישראלי, שבמסגרתו נערכות פעילויות לעידוד תלמידים ללימודי מדע וחלל, וכן פעילויות הנצחה לזכר אילן רמון.

רמון הייתה מטפלת הוליסטית, והעבירה הרצאות בנושא. הייתה בעלת תואר ראשון בחינוך גופני מהמכללה האקדמית בווינגייט, ותואר שני ברפואה הוליסטית מאוניברסיטת לסלי. עבודת התזה שלה, בנושא "התמודדות עם משברים", היוותה את הבסיס להפיכתה למטפלת המקיימת הרצאות, סדנאות וטיפולים פרטניים, תוך שהיא חושפת את סיפורה האישי.

במסגרת חגיגות יום העצמאות ה-68 של מדינת ישראל, השיאה רמון משואה בטקס הדלקת המשואות השנתי בהר הרצל. אלה היו דבריה טרם הדלקת המשואה: 

 הוקרה 
ביוני 2018 הוענק לה תואר "עמית כבוד" מטעם הטכניון, כהוקרה על פועלה רב-השנים. בחודש יולי השתתפה רמון בחנוכת נמל התעופה רמון, שנקרא על שמם של בעלה אילן ובנה אסף, והייתה זאת הפעם האחרונה שבה הופיעה בפומבי.

לאחר מותה, ארונה הוצב במרכז פרס לשלום, ומאות בני אדם הגיעו לחלוק לה כבוד אחרון. ארון הקבורה ששימש לטקס האשכבה היה זה שהביא את שרידי גופת בעלה, אילן, מארצות הברית לישראל. טקס האשכבה היה במעמד נשיא המדינה, ראובן ריבלין, והשתתפו בו בני משפחה וחברים קרובים. בבית הקברות של נהלל, לצד קבריהם של אילן ואסף רמון, ניצבת אנדרטה לזכרה עם מצבה, ועל המצבה מופיעים הכיתובים "כעוף החול" ו"גם אמא פה".

בדצמבר 2018 זכתה לאחר מותה בתואר דוקטור לשם כבוד מאוניברסיטת בן-גוריון בנגב. ילדיה קיבלו בשמה את התעודה. ב-2019 הוחלט להעניק לה את פרס ישראל למפעל חיים.

הנצחה
ממוזער|בתמונה העליונה: המצבה של רונה רמון לצד קבריהם של אילן ואסף רמון; בתמונה השמאלית למטה חזית המצבה, בצד הקדמי כתוב "כעוף החול" ובימנית הכיתוב בצד האחורי של המצבה: "גם אמא פה"

 ביוני 2017 החליטה ועדת השמות בגדרה לקרוא רחוב על שמה.
 ב-2019 החליטה עיריית קריית ביאליק לקרוא על שמה פארק ובו מתקני משחקים בהשראת נושאים הקשורים לתחומי המדע והחלל.
 בתי ספר ומוסדות חינוך על שם רונה רמון קיימים במספר ערים בישראל כגון כפר יונה, כפר סבא, נהריה, ראש העין, רמלה, פתח תקווה, חריש וקריית אונו עיר הולדתה.
 פארק רונה רמון נחנך בשנת 2020 בגן-יבנה.
 בשנת 2021 נפתח בראשון לציון שבט הצופים "רמון" על שמה.

לקריאה נוספת
 רונה רמון, שמים פתוחים, ידיעות ספרים, 2019.

קישורים חיצוניים





 יורם יובל, שיחת נפש עם רונה רמון, הטלוויזיה החינוכית, 18 בדצמבר 2018


 Like a phoenix - how I rose from the ashes, הרצאתה של רונה רמון "'כעוף החול' – צמיחה מתוך משבר", בכנס TEDxHIT 

הערות שוליים

קטגוריה:נשות חינוך ישראליות
קטגוריה:אנשי חינוך ישראלים
קטגוריה:פעילות ציבור ישראליות
קטגוריה:פעילי ציבור ישראלים
קטגוריה:קריית אונו: אישים
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:משיאי משואה ביום העצמאות: 2016
קטגוריה:זוכות פרס ישראל על תרומה מיוחדת לחברה ולמדינה
קטגוריה:זוכי פרס ישראל על תרומה מיוחדת לחברה ולמדינה
קטגוריה:זוכי פרס ישראל לשנת 2019
קטגוריה:משפחת רמון
קטגוריה:אמהות שכולות: חללי צה"ל
קטגוריה:אלמנות צה"ל
קטגוריה:מקבלות תואר דוקטור לשם כבוד מאוניברסיטת בן-גוריון בנגב
קטגוריה:נפטרות מסרטן הלבלב
קטגוריה:ישראלים שנפטרו מסרטן הלבלב
קטגוריה:ישראלים שגווייתם נשרפה
קטגוריה:ישראליות שנולדו ב-1964
קטגוריה:ישראלים שנולדו ב-1964
קטגוריה:ישראליות שנפטרו ב-2018
קטגוריה:ישראלים שנפטרו ב-2018